《怀季弟敬叔》
明代·周瑛

三岁不见汝，悲欢各一方。书成仍契阔，梦觉每淋浪。

舐犊怀偏恶，鼓盆悲正长。郊原风日满，怕上脊令冈。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。